रणदीप कहते हैं, "मेरी मां ने मुझसे कहा था कि शेरों के मुंह किसने धोएं हैं बेटा. और काफ़ी समय तक मैं इस बात पर यक़ीन करता रहा. तो मैं तो कम से कम मेट्रोसेक्सुअल नहीं हूं.”मर्डर 3, 



जिस्म 2, साहिब बीवी और गैंगस्टर, डी, और हीरोइन जैसी फ़िल्मों में दिख चुके रणदीप इन दिनों अपनी नई फ़िल्म 'जॉन डे' का प्रमोशन कर रहे हैं.फ़िल्म में उनके साथ नसीरुद्दीन शाह मुख्य भूमिका में हैं. इनके अलावा फ़िल्म में शरनाज़ पटेल, विपिन शर्मा और एलेना कज़ान भी हैं.नसीरुद्दीन शाह और सनी लियोनीअपने रोल के बारे में रणदीप कहते हैं, "मुझे इस रोल के लिए ज़्यादा मेहनत करनी पड़ी. मेरा किरदार बचपन का एक सदमा अपने साथ लेकर घूम रहा है. जिन लोगों को आप सबसे ज़्यादा प्यार करते हैं और जिन पर विश्वास करते हैं, जब वो आपको धोखा देते हैं तो आप पर क्या बीतती है और आप उससे कैसे निपटते हैं, ये मेरे लिए फ़िल्म में सबसे महत्वपूर्ण था."रणदीप ये भी कहते हैं कि निजी ज़िंदगी में भी उन्होंने धोखे और विश्वासघात को महसूस की है.वे कहते हैं, "मेरे माता-पिता मध्य पूर्व में काम करते थे. मेरे पिता डॉक्टर हैं. उन्होंने मुझे मेरी नानी के पास छोड़ दिया था. वो बाहर इसलिए गए थे ताकि वो वहां पैसे कमा कर मेरी शिक्षा और पालन-पोषण अच्छी तरह से कर सकें. मैं बहुत छोटा था. इसलिए काफ़ी सालों तक, यहां तक कि अभी तक मेरे अंदर अकेलेपन की भावना है. मुझे वो धोखा लगा था. लेकिन बतौर एक्टर वो एकाकीपन मुझे प्रेरित भी करता है.नसीरूद्दीन शाह और रणदीप ने इससे पहले साल 2001 में 'मॉनसून वेडिंग' में एक साथ काम किया था. वो पिछले कई सालों से नसीर के थियेटर ग्रुप मोटली क्रू के साथ भी जुड़े हुए हैं.तो क्या इस फ़िल्म में वो नसीर को टक्कर दे रहे हैं? रणदीप इस बात से इंकार करते हैं.वे कहते हैं, "मैं उनके पास नहीं आ सकता हूं क्योंकि उनका अनुभव हमेशा मुझसे ज़्यादा रहेगा. कल को मैं नसीर बनना चाहूं वो भी मुमकिन नहीं है. हां, उनका अपने रोल के प्रति जो समर्पण है, उसमें मैं चाहूंगा कि मैं उन पर हावी हो जाऊं. हम कोई भी एक्टर दूसरे पर हावी नहीं हो सकता. ये सिर्फ़ तभी मुमकिन है जब वो एक ही रोल कर रहे हों."'जॉन डे' अगले महीने रिलीज़ हो रही है. फ़िल्म के डायरेक्टर अहिशोर सोलोमन और निर्माता अंजुम रिज़वी, आतेफ़ ए ख़ान और के आसिफ़ हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और ट्विटर पर फ़ॉलो भी कर सकते हैं.)